**The Black Eyed Peas** je americká hip-hopová skupina. Jej členmi sú rapperi will.i.am, apl.de.ap, Taboo a speváčka Jessica Reynoso. Pôvodne bola skupina alternatívna hip-hopová, avšak časom sa pridali vplyvy žánrov ako R&B, pop či EDM a dance. Hoci bola skupina založená v roku 1995 v Los Angeles, nebola známa až pokým nevydali v roku 2003 tretí štúdiový album *Elephunk*, ktorý získal veľkú popularitu a predalo sa ho veľké množstvo. Odvtedy skupina predala celosvetovo viac ako 56 miliónov nahrávok. Podľa systému Nielsen SoundScan, je The Black Eyed Peas druhá najpredávanejšia skupina/interpret všetkých čias podľa stiahnutých skladieb s viac ako 42 miliónmi predaní do konca roka 2011.

Prvý veľký hit bol singel „Where Is the Love?" z albumu *Elephunk*, ktorý dosiahol 1. miesta v 13 krajinách, vrátane Spojeného kráľovstva, kde sa na 1. mieste udržal 7 týždňov a stal sa najpredávanejším singlom Británie roka 2003. Ďalší európsky hit z albumu bol „Shut Up". Štvrtý štúdiový album s názvom *Monkey Business* mal ešte väčší celosvetový úspech, pričom bol 4× certifikovaný platinovou platňou v USA. Z albumu boli vydané úspešné single: „My Humps", „Pump It" či „Don't Phunk with My Heart". V roku 2009 vydala skupina ďalší album s názvom *The E.N.D.*, z ktorého boli vydané uspešné single „Imma Be", „Boom Boom Pow", „I Gotta Felling" a „Meet Me Halfway". Singel „I Gotta Feeling" sa stal prvým singlom, ktorého sa predalo stiahnutím v Spojenom kráľovstve viac ako 1 milión kusov.

Počas Grammy Awards 2010 v januári 2010 bola skupina nominovaná na 6 cien Grammy, z ktorých tri vyhrala. V novembri 2010 vydala skupina album *The Beginning*. Prvé dva single z albumu, „The Time (Dirty Bit)" a „Just Can’t Get Enough" sa stali medzinárodnými hitmi a dosiahli 1. miesta v niekoľkých krajinách.

Členovia
--------

* will.i.am – vokály, syntetizátor, programovanie (1995 – súčasnosť)
* apl.de.ap – vokály, DJ, syntetizátor, gitara, programovanie (1995 – súčasnosť)
* Taboo – vokály (1995 – súčasnosť)
* J Rey Soul – vokály (2018 – súčasnosť)

Diskografia
-----------

*Bližšie informácie v hlavnom článku: diskografia skupiny The Black Eyed Peas*
Štúdiové albumy
* *Elephunk* (2003)
* *Monkey Business* (2005)
* *The E.N.D.* (2009)
* *The Beginning* (2010)

Turné
-----

* Vans Warped Tour (1999)
* Elephunk Tour (2004)
* Honda Civic Tour (2006)
* Monkey Business World Tour (2005/2006)
* Black Blue & You World Tour (2007)
* The E.N.D. World Tour (2009 – 2010)
* The Beginning Tour (jún – november 2011)

Referencie
----------

1. ↑  RateYourMusic.com: *The Black Eyed Peas*
2. ↑  BMG.com: *Black Eyed Peas*
3. ↑   *Black Eyed Peas* [online]. MTV.co.uk, [cit. 2013-09-07]. Dostupné online. (po anglicky)
4. ↑  PRIDE, Ann. *You Da One! Rihanna named best-selling digital download artist of ALL TIME* [online]. London: Associated Newspapers Ltd, rev. 2012-01-08, [cit. 2013-09-07]. Dostupné online. (po anglicky)
5. ↑  Billboard.com: *Hot 100*, 2005-06-25
6. ↑  Billboard.com: *Hot 100*, 2005-11-05
7. ↑  WHITWORTH, Dan. *Black Eyed Peas set downloads record* [online]. BBC, rev. 2010-06-21, [cit. 2013-09-07]. Dostupné online. (po anglicky)
8. ↑  Vans Warped Tour. *Vans Warped Tour '99* [online]. Flickr, [cit. 2013-09-07]. Dostupné online. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **The Black Eyed Peas**

Zdroj
-----

*Tento článok je čiastočný alebo úplný preklad článku The Black Eyed Peas na anglickej Wikipédii.*